Diari Oficial de la Generalitat Valenciana


Sumari del DOGV 3499, del 20-05-1999 (1999/3561)

ORDRE de 8 de febrer de 1999, de la Conselleria de Cultura, Educació i Ciència, per la qual s'executa provisionalment la sentència número 37/97 del Tribunal Superior de Justícia de la Comunitat Valenciana en el recurs contenciós administratiu número 1.493/94, interposat per Cristóbal Bellés Herrero.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3499

Data del DOGV
:   20-05-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/3561


Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 8 de febrer de 1999, de la Conselleria de Cultura, Educació i Ciència, per la qual s'executa provisionalment la sentència número 37/97 del Tribunal Superior de Justícia de la Comunitat Valenciana en el recurs contenciós administratiu número 1.493/94, interposat per Cristóbal Bellés Herrero. [1999/3561]
  
Per Resolució de data 1 de febrer de 1999 de l'Hble. Sr. conseller de Cultura, Educació i Ciència es disposa el compliment, en els seus propis termes, de la sentència dictada pel Tribunal Superior de Justícia de la Comunitat Valenciana en el recurs contenciós administratiu interposat per D. Cristóbal Bellés Herrero contra l'Ordre de 14 d'abril de 1993 (DOGV de 25 de juny), que resol les sol·licituds de renovació dels concerts educatius subscrits amb els centres privats.
  
La resolució de la referida sentència del Tribunal Superior de Justícia de la Comunitat Valenciana de data 24 de gener de 1997 és del següent tenor literal. ?Estimar la demanda presentada per D. Cristóbal Bellés Herrero (Centre Professional Sant Cristobal-Castelló) contra ?Ordre de l'Hble. Sr. conseller de Cultura, Educació i Ciència de la Comunitat Valenciana, de data 14 d'abril de 1993, per la que es resol la renovació del concert educatiu, i en la que es denega el concert per a tres unitats de Formació Professional de Segon Grau al Centre de Formació Professional ?San Cristobal?, situat a Castelló, C/ Tenerías, núm. 30, que havia sol·licitat el concert per a nou unitats de Formació Professional II?, s'anul·la la citada Ordre per ser contrària a dret i es reconeix a la part demandant el dret a obtindre el concert educatiu per a nou unitats de Formació Professional de Segon Grau, tot això sense expressa condemna en costes.-
  
Contra la dita sentència, la Generalitat Valenciana va interposar recurs de cassació, no obstant el qual, la part demandant va sol·licitar la seua execució provisional a la que la Sala va accedir a través d'Auto de data 10 de juny de 1998, prèvia presentació pel demandant de fiança per valor de 10 milions de pessetes. Recorregut en súplica per la Generalitat Valenciana, el Tribunal resol per Auto de 16 de novembre de 1998 desestimar el recurs. Per tant esta Conselleria acorda executar provisionalment la sentència de referència.
  
 En compliment de la sentència que s'executa procedix reconéixer el demandant el dret a obtindre el concert educatiu per a nou unitats de Formació Professional de Segon Grau, la qual cosa suposa anul·lar, deixant sense efecte, l'Ordre de 14 d'abril de 1993 respecte al centre docent que ens ocupa.
  
No obstant l'exposat en l'apartat anterior i considerant que el Centre San Cristóbal ja va obtindre reconeixement del seu dret al concert educatiu en règim ordinari o ple per a 8 unitats de Formació Professional de Segon Grau, en virtut de l'Ordre d'esta Conselleria d'1 d'agost de 1995 (DOGV de 2 d'octubre de 1995) per la que es van executar els autos de suspensió i aclaridor de dates 14 de setembre de 1994 i 1 d'abril de 1995 respectivament del Tribunal Superior de Justícia de la Comunitat Valenciana.
  
En exercici de les atribucions conferides per l'article 35 de la Llei de Govern Valencià,
  
ORDENE
  
Primer
  
Accedir a l'execució provisional de la sentència número 37/97, de 24 de gener, del Tribunal Superior de Justícia de la Comunitat Valenciana recaiguda en el recurs interposat per D. Cristóbal Bellés Herrero contra l'Ordre de 14 d'abril de 1993 (DOGV de 25 de juny) que resol les sol·licituds de renovació dels concerts educatius subscrits amb els centres privats, en compliment de l'Auto de data 10 de juny de 1998 del Tribunal Superior de Justícia de la Comunitat Valenciana, Sala Contenciosa Administrativa, Secció 3a.
  
Segon
  
Reconéixer al Centre Docent San Cristóbal situat en el C/ Tenerias, 30 de Castelló el dret al concert educatiu per a 9 unitats de Formació Professional de Segon Grau, per disposar-ho així la Sentència del Tribunal Superior de Justícia de la Comunitat Valenciana de data 24 de gener de 1997, deixant sense efecte en tal sentit l'Ordre de 14 d'abril de 1993 (DOGV de 25 de juny).
  
Tercer
  
Abonar, respecte dels cursos 94/95, 95/96 i 96/97, el mòdul econòmic del concert educatiu aprovat en les respectives lleis de Pressupostos de la Generalitat Valenciana corresponent a una unitat de Formació Professional de Segon Grau, branca administrativa/ delineació, més els interessos legals meritats des de l'1 de setembre de 1994 al Centre Docent San Cristóbal de Castelló.
  
Disposició Addicional
  
Allò que s'ha disposat en la present Ordre donarà lloc a les corresponents inscripcions en el Registre de Centres Docents de la Comunitat Valenciana.
  
Disposició final
  
La present Ordre entrarà en vigor l'endemà al de la seua publicació en el Diari Oficial de la Generalitat Valenciana.
  
Contra la present Ordre, que posa fi a la via administrativa, l'interessat podrà interposar recurs contenciós administratiu, davant del Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats en ambdós casos, segons procedisca, des de l'endemà al de la seua publicació o notificació. Tot això de conformitat amb allò que s'ha disposat en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció contenciosa administrativa.
  
València, 8 de febrero de 1999
  
El conseller de Cultura, Educació i Ciència
  
Manuel Tarancón Fandos